ਸ਼੍ਰੀਲੰਕਾ ਕ੍ਰਿਕਟ ਟੀਮ ਦਾ ਪਾਕਿਸਤਾਨ ਦੌਰਾ 2019-20
ਸ਼੍ਰੀਲੰਕਾ ਕ੍ਰਿਕਟ ਟੀਮ ਇਸ ਵੇਲੇ ਸਤੰਬਰ ਅਤੇ ਅਕਤੂਬਰ 2019 ਵਿੱਚ ਪਾਕਿਸਤਾਨ ਦਾ ਦੌਰਾ ਕਰ ਰਹੀ ਹੈ। ਇਸ ਵਿੱਚ ਉਹ ਪਾਕਿਸਤਾਨ ਕ੍ਰਿਕਟ ਟੀਮ ਦੇ ਖਿਲਾਫ਼ ਤਿੰਨ ਇੱਕ ਦਿਨਾ ਅੰਤਰਰਾਸ਼ਟਰੀ (ਓਡੀਆਈ) ਅਤੇ ਤਿੰਨ ਟਵੰਟੀ20 ਅੰਤਰਰਾਸ਼ਟਰੀ (ਟੀ20ਆਈ) ਮੈਚ ਖੇਡੇਗੀ। ਇਸ ਦੌਰੇ ਵਿੱਚ ਪਹਿਲਾਂ ਦੋ ਟੈਸਟ ਮੈਚ ਵੀ ਸ਼ਾਮਿਲ ਸਨ ਪਰ ਇਨ੍ਹਾਂ ਨੂੰ ਦਸੰਬਰ 2019 ਤੱਕ ਮੁਲਤਵੀ ਕਰ ਦਿੱਤਾ ਗਿਆ ਜੋ ਕਿ ਯੂਏਈ ਵਿੱਚ ਖੇਡੇ ਜਾਣਗੇ। ਸ਼੍ਰੀਲੰਕਾ ਨੇ ਪਿਛਲੀ ਵਾਰ ਪਾਕਿਸਤਾਨ ਵਿੱਚ 2017 ਵਿੱਚ ਖੇਡਿਆ ਸੀ ਜਦੋਂ ਤੀਜਾ ਟੀ20ਆਈ ਮੈਚ ਗੱਦਾਫੀ ਸਟੇਡੀਅਮ, ਲਾਹੌਰ ਵਿੱਚ ਖੇਡਿਆ ਗਿਆ ਸੀ।

ਸ਼੍ਰੀਲੰਕਾ ਦੇ ਕਾਫੀ ਖਿਡਾਰੀਆਂ ਨੇ ਇਸ ਲੜੀ ਵਿੱਚ ਖੇਡਣ ਤੋਂ ਨਾਂਹ ਕਰ ਦਿੱਤੀ ਸੀ, ਜਿਸ ਕਰਕੇ ਲਾਹਿਰੂ ਥਿਰੀਮਾਨੇ ਅਤੇ ਦਸੁਨ ਸ਼ਨਾਕਾ ਨੂੰ ਉਨ੍ਹਾਂ ਦੀ ਟੀਮ ਦੇ ਕ੍ਰਮਵਾਰ ਓਡੀਆਈ ਅਤੇ ਟੀ20ਆਈ ਕਪਤਾਨੀ ਦਿੱਤੀ ਗਈ। ਭਾਵੇਂ ਕਿ ਇੰਗਲੈਂਡ ਵਿੱਚ ਹੋਏ 2019 ਕ੍ਰਿਕਟ ਵਿਸ਼ਵ ਕੱਪ ਵਿੱਚ ਪਾਕਿਸਤਾਨ ਦੀ ਟੀਮ ਸੈਮੀਫਾਈਨਲ ਤੱਕ ਨਾ ਪਹੁੰਚ ਸਕੀ, ਫਿਰ ਵੀ ਸਰਫ਼ਰਾਜ਼ ਅਹਿਮਦ ਨੂੰ ਹੀ ਇਸ ਲੜੀ ਦੌਰਾਨ ਟੀਮ ਦਾ ਕਪਤਾਨ ਰੱਖਿਆ ਗਿਆ ਅਤੇ ਬਾਬਰ ਆਜ਼ਮ ਨੂੰ ਟੀਮ ਦਾ ਉਪ-ਕਪਤਾਨ ਨਿਯੁਕਤ ਕੀਤਾ ਗਿਆ। ਸਰਫ਼ਰਾਜ਼ ਅਹਿਮਦ ਨੇ ਇਸ ਲੜੀ ਤੋਂ ਪਹਿਲਾਂ ਇਹ ਬਿਆਨ ਦਿੱਤਾ ਸੀ ਕਿ ਇਸ ਲੜੀ ਵਿੱਚ ਮੇਜ਼ਬਾਨ ਪਾਕਿਸਤਾਨ ਦੇ ਕਪਤਾਨ ਦੇ ਤੌਰ ਤੇ ਖੇਡਣਾ ਉਸਦੇ ਕੈਰੀਅਰ ਦੇ ਸਭ ਤੋਂ ਯਾਦਗਾਰ ਦਿਨਾਂ ਵਿੱਚੋਂ ਇੱਕ ਹੈ।

ਪਹਿਲਾ ਓਡੀਆਈ ਜੋ ਕਿ ਨੈਸ਼ਨਲ ਸਟੇਡੀਅਮ ਕਰਾਚੀ ਵਿੱਚ ਖੇਡਿਆ ਜਾਣਾ ਸੀ, ਮੀਂਹ ਦੇ ਕਾਰਨ ਰੱਦ ਹੋ ਗਿਆ। ਇਹ ਪਹਿਲੀ ਵਾਰ ਹੋਇਆ ਹੈ ਕਿ ਇਸ ਮੈਦਾਨ ਵਿੱਚ ਮੀਂਹ ਦੇ ਕਾਰਨ ਮੈਚ ਰੱਦ ਹੋਇਆ ਹੋਵੇ। ਇਸ ਨਤੀਜੇ ਦੇ ਕਾਰਨ ਪਾਕਿਸਤਾਨ ਕ੍ਰਿਕਟ ਬੋਰਡ (ਪੀਸੀਬੀ) ਨੇ ਦੂਜੇ ਮੈਚ ਦੀ ਤਰੀਕ ਇੱਕ ਦਿਨ ਵਧਾ ਕੇ 30 ਸਤੰਬਰ 2019 ਕਰ ਦਿੱਤੀ ਸੀ ਜਿਸ ਕਰਕੇ ਮੈਦਾਨ ਖੇਡਣ ਲਈ ਪੂਰੀ ਤਰ੍ਹਾਂ ਤਿਆਰ ਹੋ ਸਕੇ।

ਪਿਛੋਕੜ
ਮਾਰਚ 2009 ਵਿੱਚ ਗੱਦਾਫੀ ਸਟੇਡੀਅਮ ਲਾਹੌਰ ਵਿਖੇ ਹੋਣ ਵਾਲੇ ਦੂਜੇ ਟੈਸਟ ਤੋਂ ਪਹਿਲਾਂ ਸ਼੍ਰੀਲੰਕਾ ਕ੍ਰਿਕਟ ਟੀਮ ਉੱਪਰ ਇੱਕ ਬੰਦੂਕਧਾਰੀ ਵੱਲੋਂ ਹਮਲਾ ਕਰ ਦਿੱਤਾ ਗਿਆ ਸੀ, ਅਤੇ ਉਸ ਮਗਰੋਂ ਇਸ ਟੀਮ ਨੇ ਪਾਕਿਸਤਾਨ ਵਿੱਚ ਕੋਈ ਵੀ ਪੂਰੀ ਲੜੀ ਨਹੀਂ ਖੇਡੀ ਸੀ। ਮਈ 2019 ਵਿੱਚ ਸਿੰਗਾਪੁਰ ਵਿੱਚ ਹੋਈ ਏਸ਼ੀਆਈ ਕ੍ਰਿਕਟ ਕੌਂਸਲ (ਏਸੀਸੀ) ਵਿੱਚ ਪਾਕਿਸਤਾਨ ਕ੍ਰਿਕਟ ਬੋਰਡ (ਪੀਸੀਬੀ) ਨੇ ਸ਼੍ਰੀਲੰਕਾ ਕ੍ਰਿਕਟ ਬੋਰਡ (ਐਸਐਲਸੀ) ਨੂੰ ਇਹ ਬੇਨਤੀ ਕੀਤੀ ਸੀ ਕਿ ਉਨ੍ਹਾਂ ਦੀ ਟੀਮ ਪਾਕਿਸਤਾਨ ਵਿੱਚ ਦੋ ਟੈਸਟ ਮੈਚ ਖੇਡੇ। ਜੁਲਾਈ 2019 ਵਿੱਚ ਐਸ.ਐਸ.ਸੀ. ਨੇ ਪਾਕਿਸਤਾਨ ਵਿੱਚ ਸੁਰੱਖਿਆ ਦਾ ਜਾਇਜ਼ਾ ਲੈਣ ਲਈ ਆਪਣੇ ਮਾਹਿਰਾਂ ਦੀ ਇੱਕ ਟੀਮ ਭੇਜੀ, ਜਿਸ ਪਿੱਛੋਂ ਉਨ੍ਹਾਂ ਨੇ ਇਹ ਬਿਆਨ ਦਿੱਤਾ ਸੀ ਕਿ ਉਹ ਪਾਕਿਸਤਾਨ ਵਿੱਚ ਇੱਕ ਟੈਸਟ ਮੈਚ ਖੇਡ ਸਕਦੇ ਸਨ। ਮਗਰੋਂ ਅਗਸਤ 2019 ਵਿੱਚ ਸ਼੍ਰੀਲੰਕਾ ਸੁਰੱਖਿਆ ਮਾਹਿਰਾਂ ਦੇ ਟੀਮ ਨੇ ਲਾਹੌਰ ਅਤੇ ਕਰਾਚੀ ਦੀਆਂ ਥਾਵਾਂ ਦਾ ਮੁਆਇਨਾ ਕਰਨ ਮਗਰੋਂ ਉਨ੍ਹਾਂ ਨੇ ਇੱਕ ਹੋਰ ਫੈਸਲਾ ਲਿਆ। ਇਨ੍ਹਾਂ ਸੁਰੱਖਿਆ ਮਾਹਿਰਾਂ ਨੇ ਬੋਰਡ ਨੂੰ ਹੋਰ ਹੌਂਸਲਾ ਦਿੱਤਾ ਕਿ ਉਹ ਪਾਕਿਸਤਾਨ ਵਿੱਚ ਟੈਸਟ ਮੈਚ ਨਾਲ ਲੜੀ ਦੀ ਸ਼ੁਰੂਆਤ ਕਰ ਸਕਦੇ ਹਨ। 22 ਅਗਸਤ 2019 ਨੂੰ ਸ਼੍ਰੀਲੰਕਾ ਨੇ ਖੇਡ ਮੰਤਰੀ ਨੇ ਪਾਕਿਸਤਾਨ ਵਿੱਚ ਤਿੰਨ ਮੈਚਾਂ ਦੀ ਓਡੀਆਈ ਲੜੀ ਖੇਡਣ ਤੇ ਸਹਿਮਤੀ ਦਿੱਤੀ ਪਰ ਕੋਈ ਵੀ ਟੈਸਟ ਮੈਚ ਖੇਡਣ ਤੋਂ ਨਾਂਹ ਕਰ ਦਿੱਤੀ।

9 ਸਤੰਬਰ 2019 ਨੂੰ ਸ੍ਰੀਲੰਕਾ ਕ੍ਰਿਕਟ ਬੋਰਡ ਨੇ ਖਿਡਾਰੀਆਂ ਨਾਲ ਗੱਲਬਾਤ ਕੀਤੀ ਕਿ ਉਹ ਇਸ ਦੌਰੇ ਤੇ ਜਾਣਾ ਚਾਹੁੰਦੇ ਹਨ ਜਾਂ ਨਹੀਂ, ਜਿਸ ਵਿੱਚ ਦਿਨੇਸ਼ ਚਾਂਦੀਮਲ, ਅਕੀਲਾ ਧਨੰਜਿਆ, ਨਿਰੋਸ਼ਨ ਡਿਕਵੈਲਾ, ਦਿਮੁਥ ਕਰੁਣਾਰਤਨੇ, ਸੁਰੰਗਾ ਲਕਮਲ, ਲਸਿਥ ਮਲਿੰਗਾ, ਐਂਜਲੋ ਮੈਥਿਊਜ਼, ਕੁਸਲ ਪਰੇਰਾ, ਥਿਸਾਰਾ ਪਰੇਰਾ ਅਤੇ ਧਨੰਜਿਆ ਡੇ ਸਿਲਵਾ ਸਾਰਿਆਂ ਨੇ ਫੈਸਲਾ ਕੀਤਾ ਕਿ ਉਹ ਇਸ ਦੌਰੇ ਤੇ ਨਹੀਂ ਜਾਣਗੇ। ਦੋ ਦਿਨਾਂ ਮਗਰੋਂ ਸ਼੍ਰੀਲੰਕਾ ਨੇ ਪਾਕਿਸਤਾਨ ਲਈ ਆਪਣੀ ਟੀਮ ਦਾ ਐਲਾਨ ਕੀਤਾ, ਪਰ ਸ਼੍ਰੀਲੰਕਾ ਦੀ ਸਰਕਾਰ ਨੂੰ ਟੀਮ ਉੱਪਰ ਅੱਤਵਾਦੀ ਹਮਲੇ ਦੀ ਸੰਭਾਵਨਾ ਦੀ ਸੂਚਨਾ ਮਿਲੀ। ਸ਼੍ਰੀਲੰਕਾ ਨੇ ਦੌਰੇ ਤੋਂ ਇੱਕ ਵਾਰ ਸੁਰੱਖਿਆ ਦੀ ਸਮੀਖਿਆ ਕੀਤੀ। ਪਰ ਪੀਸੀਬੀ ਨੇ ਮੈਚ ਦੇਸ਼ ਤੋਂ ਬਾਹਰ ਲਿਜਾਣ ਲਈ ਮਨ੍ਹਾਂ ਕਰ ਦਿੱਤਾ। ਪੀਸੀਬੀ ਦੇ ਚੇਅਰਮੈਨ ਅਹਿਸਾਨ ਮਨੀ ਨੇ ਇਹ ਬਿਆਨ ਦਿੱਤਾ ਕਿ, "ਹੁਣ ਸਾਡੇ ਕੋਲ ਹੋਰ ਕਿਸੇ ਚੋਣ ਨੂੰ ਲੱਭਣ ਦਾ ਸਮਾਂ ਹੀ ਨਹੀਂ ਹੈ।" 19 ਸਤੰਬਰ 2019 ਨੂੰ ਸ਼੍ਰੀਲੰਕਾ ਕ੍ਰਿਕਟ ਬੋਰਡ ਨੇ ਬਿਆਨ ਦਿੱਤਾ ਕਿ ਦੌਰਾ ਕੀਤਾ ਜਾਵੇਗਾ ਜਿਵੇਂ ਕਿ ਉਲੀਕਿਆ ਗਿਆ ਸੀ। ਦੋ ਦਿਨਾਂ ਪਿੱਛੋਂ ਪੀਸੀਬੀ ਨੇ ਮੈਚ ਲਈ ਸਾਰੇ ਮੈਚ ਅਧਿਕਾਰੀਆਂ ਨੂੰ ਨਿਯੁਕਤ ਕੀਤਾ।

ਟੀਮਾਂ

ਓਡੀਆਈ ਲੜੀ

ਪਹਿਲਾ ਓਡੀਆਈ

ਦੂਜਾ ਓਡੀਆਈ

ਤੀਜਾ ਓਡੀਆਈ

ਟੀ20ਆਈ ਲੜੀ

ਪਹਿਲਾ ਟੀ20ਆਈ

ਦੂਜਾ ਟੀ20ਆਈ

ਤੀਜਾ ਟੀ20ਆਈ

ਹਵਾਲੇ

2019 ਵਿੱਚ ਸ਼੍ਰੀਲੰਕਾ ਕ੍ਰਿਕਟ
2019 ਵਿੱਚ ਪਾਕਿਸਤਾਨ ਕ੍ਰਿਕਟ
2019-20 ਵਿੱਚ ਅੰਤਰਰਾਸ਼ਟਰੀ ਕ੍ਰਿਕਟ
ਸ਼੍ਰੀਲੰਕਾ ਦੇ ਪਾਕਿਸਤਾਨ ਦੌਰੇ